7 דקות אחרי חצות

7 דקות אחרי חצות (באנגלית A Monster Calls) הוא רומן לנוער שנכתב בסוגת הריאליזם הפנטסטי מאת פטריק נס שפורסם במקור בשנת 2011. הספר נכתב על פי רעיון של הסופרת שיבון דאוד ומאויר בחלקו הגדול באיוריו של ג'ים קיי. הספר זכה בפרסים רבים עבור הכתיבה והאיורים, בין היתר במדליית קרנגי ובמדליית גרינוויי לאיור. זהו הספר היחיד שזכה בשני הפרסים. הספר עובד לסרט באותו שם בשנת 2016.

עלילה 
קונור או'מאלי הוא נער בריטי בן 13 שאמו חולה מאוד, ובנוסף הוא עובר התעללות בבית הספר. בשבע דקות אחרי חצות הוא מתעורר משנתו ומגלה בחלונו מפלצת בצורת עץ טקסוס מואנש. העץ אומר לקונור שהוא יעזור לו על ידי כך שיספר לו שלושה סיפורים. בתמורה, העץ אומר שעל קונור לספר לו סיפור משלו. 

בהמשך מתברר שהאם חולה בסרטן ועוברת טיפולים כימותרפיים שבעקבותיהם עובר קונור לגור בבית אמה של אמו. הסבתא היא אישה קשה ומרוחקת, וגם אביו של קונור, שבא לביקור לאחר שעזב לארצות הברית, לא מצליח להתקרב לבנו. בעקבות הפגישות עם המפלצת והסיפורים שקונור שומע, הוא מגיע להבנה של המצב שבו הוא ואמו נמצאים.

תרגום לעברית 
 7 דקות אחרי חצות, תרגמה עפרה אביגד, הוצאת מודן ואוקיינוס, 2016

קישורים חיצוניים
 

ספרי ילדים ונוער
ספרים שעובדו לסרטים
ספרי 2011
ספרי הוצאת מודן